b'\n_START_ARTICLE_\nBoriss Baljasn\xc3\xb5i\n_START_PARAGRAPH_\nBoriss Baljasn\xc3\xb5i (26. juuni 1957 \xc5\xbd\xc3\xb5tom\xc3\xb5ris) on Eesti luuletaja, t\xc3\xb5lkija, pedagoog, kirjastaja._NEWLINE_Ta on avaldanud luuletusi, jutustusi ja t\xc3\xb5lkeid ajalehtedes "Molodjo\xc5\xbe Estonii" ja "Den za Dnjom"._NEWLINE_Tema luuletusi on ilmunud ajakirjades "Looming", "Tallinn", "Raduga", "V\xc3\xb5\xc5\xa1gorod" ja "Dru\xc5\xbeba narodov". Ta on t\xc3\xb5lkinud Marie Underi, Betti Alveri, Karl Ristikivi, Kalju Lepiku, Mats Traat, Aleksander Suumani, Priidu Beieri, Aado Lintropi, Ellen Niidu, Leelo Tungla, Doris Kareva, Ott Arderi, Teet Kallase, Heljo M\xc3\xa4nni, Juhan Viidingu ja teiste eesti luuletajate luulet vene keelde._NEWLINE_Baljasn\xc3\xb5i on Eesti Kirjanike Liidu liige._NEWLINE_Ta \xc3\xb5petab Tallinna \xc3\x9clikoolis suulist ja kirjalikku t\xc3\xb5lget ning t\xc3\xb5lgete toimetamist.'